**EMLÉKEZTETŐ**

**Az vállalkozói tematikus tervezői munkacsoport üléséről**

Vidékünk a Jövőnk Szövetség LEADER HACS munkaszervezet irodája

2015. október 15. - 8840 Csurgó, Csokonai u. 19.

A HFS tervezés kapcsán a HACS tagságából három tematikus tervezői munkacsoport került kialakításra. A munkacsoportok tagjaira a tagok tettek ajánlást. Szempont volt, hogy minden mikrotérségből kerüljön képviselő a csoportokba, illetve, hogy a 105/2015. (IV.23.) Korm. rendelet szerinti kedvezményezett településeket minden munkacsoportban képviselje tag. Ezzel lehetett biztosítani, hogy minden munkacsoport munkájában kiemelkedő szerepet kapjanak a társadalmi kirekesztődéssel veszélyeztetett csoportok problémái, valamint eredményes problémakezelési lehetőségei. A tematikus csoportok feladata volt a szektorukra vetítve elkészíteni egy SWOT analízist. 2015. október 15-én a vállalkozói tematikus tervezői munkacsoport tartott ülést. A munkacsoport ülésen Béres György, a sávolyi Sávoly Invest Kft. ügyvezetője, Gadányi Albert, a táskai Medicina Hungariqum Kft. képviselője, Korontos Sándor, a csurgói Korontos Kft. ügyvezetője, valamint Berkes Sándor, az inkei Inke-Ber Bt. cégvezetője vettek részt, melyet a munkaszervezet munkatársai koordináltak.

A vállalkozói tematikus csoport gazdasági szempontból megközelítve az innovációra való hajlandóságot, az élénk piaci versenyt, a helyi sajátosságokat és specialitásokat, a helyi termékek kultuszát, Csurgó város térségen belüli erősödését (mint térségközpont), és a turisztikai potenciál további erősödését hozta fel erősségként. Gyengeségekként a szakképzett munkavállalók alacsony létszámát, a tőkehiányt, a kicsi, esetlegesen még ismeretlen piacokat és a tapasztalathiányt jelölték meg. Ezek hosszú távú mérséklése kulcsfontosságú a fejlesztések tekintetében. A csoport tagjai egyöntetű véleményként hozták fel az állami földek használatát (hasznosítását), a helyi vállalatok jobb kihasználtságát és funkcióváltását, a megújuló energiát, a turizmus és a szálláshelyek további fejlesztését, mint lehetőségeket, melyek jelentős gazdasági potenciált rejtenek magukban. Szintén egybehangzó véleményként említették a munkahelyteremtést és annak hosszú távú fenntarthatóságát, az idegen pályázatírók megjelenését és azok felelősségét, az önrészt, és a garanciát, mint veszélyeket.